钦定古今图书集成/明伦汇编/闺媛典/第264卷 > 梁应选妻叶氏〈潘氏许氏张氏附〉
## 钦定古今图书集成/明伦汇编/闺媛典/第264卷 > 梁应选妻叶氏〈潘氏许氏张氏附〉

按《处州府志》：“叶氏，郡诸生梁应选妻，夫亡，守节五十
一年。三子俱幼，以纺绩教之成立，年七十有六卒。选
弟邑诸生应星妻潘氏，年二十，夫亡，守节四十四年。
抚子继诚为丽邑诸生。星弟应某妻许氏，年二十二，
夫亡，守节四十二年。星弟应箕妻张氏，年二十七，夫
亡，守志三十三年。四妇贞操相持，一堂共老。”